| Mesomycetozoea |
| --- |
|  |
| Clasificación científica |
| 

|  |  |
| --- | --- |
| Dominio: | Eukarya |
| (sen clasif.) | Opisthokonta |
| (sen clasif.) | Choanozoa ou Holozoa |
| Clase: | **Mesomycetozoea** |

 |
| Ordes |
| Dermocystida
Ichthyophonida |

Os **Mesomycetozoea** (ou clado **DRIP** ou **Ichthyosporea**) son un pequeno grupo de protistas, principalmente parasitos de peixes e outros animais.

Importancia
-----------

O grupo non ten características morfolóxicas especialmente distintivas, e nos tecidos hóspede onde se atopan aparecen como esferas ou óvalos dilatados que conteñen esporas, e a maioría foron clasificados orixinalmente en varios grupos de fungos, protozoos e algas. Porén, forman un grupo coherente nas árbores filoxenéticas moleculares, estreitamente relacionado cos animais e os fungos, polo que son interesantes para os biólogos que estudan as súas orixes. O seu nome indica a súa posición nas árbores filoxenéticas no medio ("Meso-") dos fungos ("-myceto-") e os animais ("-zoea").
Nun estudo de 2008 este clado emerxe firmemente como un grupo irmán do clado Filozoa, o cal inclúe os animais.

Philip Donoghue, despois de realizar tomografías de raios X de microfósiles da Formación Doushantuo ediacárica (ver fauna de Ediacara), interpretou estes microfósiles como cápsulas de esporas de mesomicetozoos.

Árbore dos eucariotas. Os "Ichthyosporea" están na parte inferior esquerda, no clado Opisthokonta. Os "Metazoa" son os animais, e os coanoflaxelados están aliñados moi estreitamente con eles. Os Fungi están ao outro lado do clado Opisthokonta, e os Cristidiscoidea están estreitamente aliñados a eles. Os Ichthyosporea están no medio ("Meso-") dos fungos ("-myceto-") e os animais ("-zoea").

Terminoloxía
------------

O nome **DRIP** que se lle dá a este clado é un acrónimo que se utilizou para o primeiro protozoo identificado membro deste grupo, Cavalier-Smith posteriormente considerou o grupo como unha clase denominada **Ichthyosporea**, xa que eran todos parasitos de peixes. As letras significan:

* orde Dermocystida
	+ "D": *Dermocystidium*. Unha especie, *Rhinosporidium seeberi*, infecta a paxaros e mamíferos, incluíndo os humanos.
	+ "R": o "axente roseta", agora chamado *Sphaerothecum destruens*
* orde Ichthyophonida
	+ "I": *Ichthyophonus*
	+ "P": *Psorospermium*

Como despois se engadiron novos membros ao grupo (por exemplo, as antigas ordes de fungos Eccrinales e Amoebidiales), Mendoza *et al.* suxeriu cambiarlles o nome a **Mesomycetozoea**, que indica a súa posición evolutiva entre os fungos e os animais. Nótese que o nome **Mesomycetozoa** (acabado en zoa en vez de en zoea) tamén se usa para referirse a este grupo, pero Mendoza *et al.* úsano como un nome alternativo do filo Choanozoa.

Notas
-----

1. ↑  Shalchian-Tabrizi K. Minge M.A. Espelund M.; et al. (2008). Aramayo, Rodolfo, ed. "Multigene Phylogeny of Choanozoa and the Origin of Animals". *PLoS ONE* **3** (5): e2098. PMC 2346548. PMID 18461162. doi:10.1371/journal.pone.0002098.
2. ↑  Douglas Fox, "How life got complicated", *Discover Magazine*, December 2012.
3. ↑  Ragan MA, Goggin CL, Cawthorn RJ; et al. (October 1996). "A novel clade of protistan parasites near the animal-fungal divergence". *Proc. Natl. Acad. Sci. U.S.A.* **93** (21): 11907–12. PMC 38157. PMID 8876236. doi:10.1073/pnas.93.21.11907.
4. 1 2  Mendoza L, Taylor JW, Ajello L (2002). "The class mesomycetozoea: a heterogeneous group of microorganisms at the animal-fungal boundary". *Annu. Rev. Microbiol.* **56**: 315–44. PMID 12142489. doi:10.1146/annurev.micro.56.012302.160950. Arquivado dende o orixinal o 12 de setembro de 2019. Consultado o 11 de abril de 2014.
5. ↑  Herr RA, Ajello L, Taylor JW, Arseculeratne SN, Mendoza L (September 1999). "Phylogenetic Analysis of Rhinosporidium seeberi's 18S Small-Subunit Ribosomal DNA Groups This Pathogen among Members of the Protoctistan Mesomycetozoa Clade". *J. Clin. Microbiol.* **37** (9): 2750–4. PMC 85368. PMID 10449446. Arquivado dende o orixinal o 12 de setembro de 2019. Consultado o 11 de abril de 2014.

  


|  |  |
| --- | --- |
| Control de autoridades | 
* Wd: Q129081
* EBID: ID
* JSTOR: mesomycetozoea
* MAG: 2777560376

 |

|  |  |
| --- | --- |
| Identificadores taxonómicos | 
* BioLib: 165129
* Fossilworks: 212582
* GBIF: 185
* iNaturalist: 152053

 |

|  |  |
| --- | --- |
| Identificadores | 
* MeSH: D050298

 |